
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α

  
Από το πρακτικό της υπ’ αριθ. 20ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 356/2012

ΘΕΜΑ: Αποδοχή των κατωτέρω μελετών: 
· Ενεργειακή απόδοση κτηρίου

· Θέρμανση – Κλιματισμός

· Ηλεκτρομηχανολογικών – Φωτοτεχνίας, του έργου: «Κέντρο Δημιουργικής Φιλοξενίας» Τ.Κ Γουμέρου δήμου Πύργου που εκτελέστηκαν από τον ιδιώτη μελετητή κ Δημήτριο Μήτσια άνευ αποζημιώσεως

    Στον Πύργο και στο Δημοτικό Κατάστημα σήμερα στις 17                                                                  του μηνός Οκτωβρίου, του έτους 2012, ημέρα Τετάρτη και ώρα 19.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 46429/12-10-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία,  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Ανδριόλας Γεώργιος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 30. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Φραγκαντώνης Παναγιώτης, 2. Δημόπουλος Φώτης, 3. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.


Επίσης με την αριθ. πρωτ. 46429/12-10-2012 πρόσκληση του Προέδρου του Σώματος προσκλήθηκε στη συνεδρίαση και ο Πρόεδρος της Τ.Κ Γουμέρου κ. Κων/νος Κολοβάδης, ο οποίος δεν προσήλθε αν και νόμιμα κλήθηκε.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

------------

Ακολούθως ο Πρόεδρος, βάσει του άρθρου 67 παρ. 7, προ ημερήσιας διάταξης, έθεσε υπόψη του Δ.Σ το θέμα: «Αποδοχή των μελετών: 

· Ενεργειακή απόδοση κτηρίου

· Θέρμανση – Κλιματισμός

- Ηλεκτρομηχανολογικών – Φωτοτεχνίας, του έργου: «Κέντρο Δημιουργικής Φιλοξενίας» Τ.Κ Γουμέρου δήμου Πύργου, που εκτελέστηκαν από τον ιδιώτη μελετητή κ Δημήτριο Μήτσια άνευ αποζημιώσεως» και παραχώρησε το λόγο στον Αντιδήμαρχο κ. Β. Παναγόπουλο, ο οποίος αιτιολογώντας το κατεπείγον του θέματος ανέφερε: «Προκειμένου να κατασκευασθεί το Κέντρο δημιουργικής Φιλοξενίας χρειάζονται οι αναφερόμενες μελέτες, τις οποίες προσφέρθηκε να τις παράσχει δωρεάν στο δήμο, ο ιδιώτης μελετητής, Διπλωματούχος Μηχανολόγος – Ηλεκτρολόγος  Ε.Μ.Π κ. Δημήτριος Αναστ. Μήτσιας. Προτείνω λοιπόν ν’ αποδεχθούμε αυτή τη δωρεά, έτσι ώστε να μην υπάρξουν προβλήματα με τις αμοιβές  που πρέπει να κατατεθούν για την έκδοση της οικοδομικής άδειας.

Ο Πρόεδρος του Δ.Σ κάλεσε το Σώμα να εγκρίνει το κατεπείγον του θέματος.

Το Δημοτικό Συμβούλιο ομόφωνα το ενέκρινε.

Κατόπιν ο Πρόεδρος ανέφερε: «πρόκειται για μια προσφορά μεταναστών κατοίκων του Λονδίνου, η οποία ανέρχεται στο ποσό των 170.000€ και έχει σκοπό τη δημιουργία ενός Κέντρου Δημιουργικής Φιλοξενίας στην Τ.Κ  Γουμέρου, σε οικοπεδική  έκταση 5.600 τ.μ. που επίσης έχει δωριθεί στο δήμο.

  Προκειμένου λοιπόν όπως ανέφερε ο Αντιδήμαρχος να εκδοθεί οικοδομική άδεια και να υλοποιηθεί το έργο, καλείται το Σώμα ν’ αποφασίσει για την αποδοχή των μελετών:

· Ενεργειακή απόδοση κτηρίου

· Θέρμανση – Κλιματισμός
· Ηλεκτρομηχανολογικών – Φωτοτεχνίας που εκπονήθηκαν δωρεάν για λογαριασμό του δήμου από τον ιδιώτη μελετητή, Διπλωματούχο Μηχανολόγο – Ηλεκτρολόγο  Ε.Μ.Π κ. Δημήτριος Αναστ. Μήτσια».
Το Δημοτικό Συμβούλιο Πύργου 
         λαμβάνοντας υπ’ όψη:
· Τις διατάξεις του άρθρου 65 του Ν. 3852/10
· Τις αναφερόμενες μελέτες και την 12-10-12 υπεύθυνη δήλωση (άρθρο 8 Ν. 1599/1986) του Διπλωματούχου Μηχανολόγου – Ηλεκτρολόγου  Μηχανικού Ε.Μ.Π κ. Δημητρίου Μήτσια, με την οποία δηλώνει ότι για τη σύνταξη των ανωτέρω μελετών, ουδεμία οικονομική αξίωση έχει από το δήμο Πύργου,  μετά από διαλογική συζήτηση, 
ομόφωνα α π ο φ α σ ί ζ ε ι
1. Το κατεπείγον του θέματος.
2. Αποδέχεται τις μελέτες
· Ενεργειακή απόδοση κτηρίου

· Θέρμανση – Κλιματισμός

· Ηλεκτρομηχανολογικών – Φωτοτεχνίας, του έργου: «Κέντρο Δημιουργικής Φιλοξενίας» Τ.Κ Γουμέρου Δήμου Πύργου», 
που εκπονήθηκαν δωρεάν για λογαριασμό του δήμου, από τον Διπλωματούχο Μηχανολόγο – Ηλεκτρολόγο Μηχανικό Ε.Μ.Π κ. Δημήτριο Αναστ. Μήτσια, προκειμένου να εκδοθεί η οικοδομική άδεια κατασκευής του ακινήτου.

Η παρούσα απόφαση έλαβε αύξοντα αριθμό  356/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  26 – 11 - 2012
Ο ΔΗΜΑΡΧΟΣ

ΜΕΔ

